  Анжелика Тихонова корреспондент Германиысь Финстерау карын суй-пыдзыя сӧсыр спортсменъёслэн биатлонъя но куасэн бызьылонъя дуннелэн кубокез понна вожвылъяськонзылэн куинетӥ люкетэз азьланьтӥське. 4-тӥ тулыспалэ Удмуртиысь Владислав Лекомцев биатлонъя эшшо одӥг ӵошатсконын вормиз. Со сярысь элькунысь спортъя дасяськонъя центрлэн «ВКонтакте» мерлыко огиназ ивортэмын. Владислав Лекомцев кык ыбылӥськонэн 8 иськеме ӵошатсконын вань мишеньёссэ ворсаз но нырысетӥ луиз. Кыкетӥ интыез Украинаысь Игорь Рептюх басьтӥз. Нош куинетӥ асьме командаысь ик Виталий Малышев луиз. Та дыре Владислав Лекомцев Дуннелэн кубокезлэн огъя зачётаз но нырысетӥ луэ, та дырлы со вожвылъяськисьёссэ 165 очколы азьпалтэ Германиысь Финстерау карын биатлонъя ӵошатсконъёс йылпумъяськизы, 5-тӥ, 7-тӥ но 8-тӥ тулыспалэ куасэн бызьылонъя ӵошатсконъёс ортчозы. Тодэ вайытом, Владислав Лекомцев суй-пыдзыя сӧсыр спортсменъёслэн биатлонъя но куасэн бызьылонъя дуннелэн кубокез понна вожвылъяськонзылэн куинетӥ люкетаз нырысетӥ нуналъёсы кык медаль басьтӥз.  Тегъёс: Спорт Биатлон Удмуртия Россия сӧсыръёс ВладиславЛекомцев  